b"\n_START_ARTICLE_\nJosep Coll i Bertran\n_START_SECTION_\nBiografia\n_START_PARAGRAPH_\n\xc3\x89s Doctor en Enginyeria Industrial a l'Escola T\xc3\xa8cnica Superior d'Enginyers Industrials de Terrassa (ETSETT), especialitzat en organitzaci\xc3\xb3 industrial. Va ser vicerector d'Extensi\xc3\xb3 Universit\xc3\xa0ria de la Universitat Polit\xc3\xa8cnica de Catalunya (1987-1988), coordinador general del COU i de les Proves d'Acc\xc3\xa9s a la Universitat de les Universitats de Catalunya (1989-1992), i vice-rector de Pol\xc3\xadtica Acad\xc3\xa8mica de la Universitat Oberta de Catalunya (1997-2003). _NEWLINE_Va ser a l'escoltisme de MEGSJC, on va exercir c\xc3\xa0rrecs directius. Tamb\xc3\xa9 va exercir al MUEC i al secretariat del Consell Nacional de la Joventut de Catalunya (1986-1987). Fou president del Consell Nacional de la Joventut Nacionalista de Catalunya i el 1987 ingress\xc3\xa0 a Converg\xc3\xa8ncia Democr\xc3\xa0tica de Catalunya (CDC). Fou elegit diputat per la circumscripci\xc3\xb3 de Girona a les eleccions al Parlament de Catalunya de 1988 i 1992 per Converg\xc3\xa8ncia i Uni\xc3\xb3. Fou secretari general de la Joventut de 1992 a 1996._NEWLINE_El 2001 col\xc2\xb7labor\xc3\xa0 en el Diccionari d'economia i gesti\xc3\xb3 publicat per la Gran Enciclop\xc3\xa8dia Catalana. Posteriorment ha estat membre de la Confer\xc3\xa8ncia General i de la Comissi\xc3\xb3 de Coordinaci\xc3\xb3 i Programaci\xc3\xb3 del Consell Interuniversitari de Catalunya (1997-2003). Va ser director del Departament d'Organitzaci\xc3\xb3 d'Empreses de la UPC, s\xc3\xadndic de greuges universitari i coordinador acad\xc3\xa8mic de la Global University Network for Innovation (UPC-UNESCO-ONU)."